Document ID: 32000D0806

Απόφαση της Επιτροπής
της 11ης Δεκεμβρίου 2000
για τροποποίηση της απόφασης 2000/114/ΕΚ σχετικά με την αποδοχή των δαπανών που προβλέπονται από ορισμένα κράτη μέλη για το έτος 2000 όσον αφορά την εφαρμογή των καθεστώτων παρακολούθησης και ελέγχου της κοινής αλιευτικής πολιτικής
[κοινοποιηθείσα υπό τον αριθμό Ε(2000) 3729]
(2000/806/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/527/ΕΚ του Συμβουλίου, της 8ης Δεκεμβρίου 1995, που αφορά τη χρηματοδοτική συμμετοχή της Κοινότητας σε ορισμένες δαπάνες οι οποίες πραγματοποιήθηκαν από τα κράτη μέλη για την εφαρμογή των καθεστώτων παρακολούθησης και ελέγχου της κοινής αλιευτικής πολιτικής(1), και ιδίως το άρθρο 6,
Εκτιμώντας τα ακόλουθα:
(1) Η απόφαση 2000/114/ΕΚ της Επιτροπής, της 24ης Ιανουαρίου 2000, σχετικά με την αποδοχή των δαπανών που προβλέπονται από ορισμένα κράτη μέλη για το έτος 2000 όσον αφορά την εφαρμογή των καθεστώτων παρακολούθησης και ελέγχου της κοινής αλιευτικής πολιτικής(2) προβλέπει χρηματοδοτική συμμετοχή της Κοινότητας σε ορισμένες δαπάνες των κρατών μελών.
(2) Οι διαθέσιμες πιστώσεις μπορούν να αναληφθούν προκειμένου να καλυφθεί μέρος των αιτήσεων των κρατών μελών οι οποίες δεν κατέστη δυνατόν να ληφθούν υπόψη κατά την έκδοση της απόφασης 2000/114/ΕΚ.
(3) Η Ιρλανδία κοινοποίησε στην Επιτροπή ενημερωτικά στοιχεία σχετικά με την αίτηση χρηματοδοτικής συμμετοχής της στις δαπάνες που προβλέπονται για το έτος 2000, τα οποία επηρεάζουν το επίπεδο των αποδεκτών δαπανών για χρηματοδοτική συμμετοχή σύμφωνα με τους όρους της απόφασης 95/527/ΕΚ, χωρίς, ωστόσο, δημοσιονομικές επιπτώσεις.
(4) Τα τεχνικά δελτία που κοινοποιήθηκαν σε ορισμένα κράτη μέλη και προβλέπονται στα άρθρα 1 και 2 της απόφασης 2000/114/ΕΚ, υπέστησαν ενημέρωση.
(5) Πρέπει, κατά συνέπεια, να τροποποιηθεί η απόφαση 2000/114/ΕΚ.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2000/114/ΕΚ τροποποιείται ως εξής:
1. Στην πρώτη φράση του άρθρου 1, το ποσό των "115560090" ευρώ αντικαθίσταται από το ποσό των "114664925 ευρώ".
2. Στη δεύτερη φράση του άρθρου 1, το ποσό των "31477053 ευρώ" αντικαθίσταται από το ποσό των "31286592 ευρώ".
3. Στην πρώτη φράση της πρώτης παραγράφου του άρθρου 2, το ποσό των "6993371 ευρώ" αντικαθίσταται από το ποσό των "6292476 ευρώ".
4. Στην πρώτη φράση του πρώτου εδαφίου της δεύτερης παραγράφου του άρθρου 2, το ποσό των "2500 ευρώ" αντικαθίσταται από το ποσό των "2800 ευρώ".
5. Στη δεύτερη φράση του πρώτου εδαφίου της δεύτερης παραγράφου του άρθρου 2, το ποσό των "3250 ευρώ" αντικαθίσταται από το ποσό των "3400 ευρώ".
6. Στην τρίτη παράγραφο του άρθρου 2, το ποσό των "3438427 ευρώ" αντικαθίσταται από το ποσό των "2766782 ευρώ".
7. Στην τρίτη φράση του άρθρου 3, το ποσό των "2537065 ευρώ" αντικαθίσταται από το ποσό των "3428421 ευρώ".
8. Το παράρτημα Ι αντικαθίσταται από το παράρτημα Ι της παρούσας απόφασης.
9. Το παράρτημα ΙΙ αντικαθίσταται από το παράρτημα ΙΙ της παρούσας απόφασης.
Άρθρο 2
Η παρούσα απόφαση απευθύνεται στο Βασίλειο του Βελγίου, στο Βασίλειο της Δανίας, στην Ομοσπονδιακή Δημοκρατία της Γερμανίας, στην Ελληνική Δημοκρατία, στο Βασίλειο της Ισπανίας, στη Γαλλική Δημοκρατία, στην Ιρλανδική Δημοκρατία, στην Ιταλική Δημοκρατία, στο Βασίλειο των Κάτω Χωρών, στην Πορτογαλική Δημοκρατία, στη Δημοκρατία της Φινλανδίας, στο Βασίλειο της Σουηδίας και στο Ηνωμένο Βασίλειο της Μεγάλης Βρετανίας και Βορείου Ιρλανδίας.
Βρυξέλλες, 11 Δεκεμβρίου 2000.

Labels: 2
15
18
6